Ísraelsk stjórnvöld hafa samþykkt byggingu 6.000 nýrra heimila fyrir gyðinga í landnemabyggðunum á Vesturbakkanum og 700 heimili fyrir Palestínumenn . BBC greinir frá þessu og segir ákvörðun um byggingaframkvæmdirnar auka enn á umfang ísraelskra yfirvalda á Vesturbakkanum . Öllu óvenjulegri hins vegar samþykkt byggða fyrir Palestínumenn . Alþjóðasamfélagið telur byggðir Ísraela á Vesturbakkanum vera ólöglegar . Ísraelsk stjórnvöld hafa hins vegar dregið slíkar ályktanir í efa . Ekki liggur fyrir hvort um er að ræða 700 ný heimili fyrir Palestínumenn , eða einfaldlega lagalega samþykkt íbúðabygginga sem þegar eru á svæðinu . Stjórn Palestínumanna á svæðinu hafnaði yfirlýsingunni og kvaðst hafna alfarið allri uppbyggingu Ísraela eða stjórn þeirra yfir framkvæmdum Palestínumanna á Vesturbakkanum . Tilkynningu sína sendu Ísraelsk stjórnvöld í aðdraganda heimsóknar Jared Kushner , tengdasonar Donald Trumps Bandaríkjaforseta , til Ísraels . Kushner hefur farið fyrir tilraunum Hvíta hússins að koma á friðarviðræðum milli Ísraela og Palestínumanna á ný . Hafa ísraelskir fjölmiðlar verið með vangaveltur um það hvort að tilkynningin um Palestínubyggðirnar eigi að liðka fyrir að þau Arabaríki sem styðja Palestínumenn taki þátt í mögulegum friðarviðræðum í Bandaríkjunum .